《舟经分水乘月顺流而下诗以志喜》
明代·杨旦

风伯困吾舟，悠悠行复止。离京两踰旬，今辰过分水。

源泉一派来，河流看瀰瀰。牵挽不劳人，棹歌声四起。

疏柳映新蟾，澄波如镜里。忽闻人语喧，前村遥可指。

而于疾徐间，却悟乘除理。剪烛坐深更，题诗聊志喜。

作者简介：福建建安人，字晋叔，号偲庵。杨荣曾孙。弘治三年进士。历官太常卿，正德间忤刘瑾，谪知温州。有政绩。瑾诛，累擢至户部侍郎，南京吏部尚书。以反对张璁、桂萼骤进用，为给事中陈洸所劾。勒令致仕。